Publication: Magyar Közlöny
Issue: MK-2002-72 (Year: 2002, Number: 72)
Era: 1990-2004
Section: a 38/2002. (V. 24.) OM rendelethez
Paragraph Index: 298

5. A képzés fõbb tanulmányi területei és azok aránya Közép-Európa történelme a 10. századtól napjainkig — a képzés 15—25%-ában. Kulturális antropológia (Közép-Európa etnikai, nyelvi és kulturális struktúrája, élet és együttélés Közép-Európában: általános kérdések, áthagyományozott kultúrformák, jelenkori kultúrformák és a kulturális fejlõdés folyamata) — a képzés 15—25%-ában. Irodalom (a modern irodalom témái és motívumai Közép-Európa népeinél, emigráns és disszidens irodalom, közép-európai összehasonlító irodalomtörténet) — a képzés 15—25%-ában. Eszmetörténet (szellemi, irodalmi, kulturális kapcsolatok és kölcsönhatások Közép-Európa népeinél, a bölcseleti eszmék története, a politikai eszmék története, értelmezés- és kultúrtudomány) — a képzés 15—25%-ában. Kötelezõen és szabadon választható tárgyak (kommunikáció, médiaismeretek, kultúra és információszervezés stb.) — a képzés 15—25%-ában.

Source: https://magyarkozlony.hu/hivatalos-lapok/7f2f59d8f401f917c7344d609286aaa67a1a97ea/dokumentumok/26397dc03a978805cd07d4b3f39fe33a34e59c66/letoltes